wannaphong/clean_thaiwikipedia huggingface dataset:
# พระพุทธปฏิมาแก้วผลึก
พระพุทธปฏิมาแก้วผลึก  เป็นพระพุทธรูปแก้วผลึกสีขาวใสบริสุทธิ์ ปางสมาธิ หน้าตักกว้าง 4.5 นิ้ว ศิลปะแบบเชียงแสน สร้างจากหินเขี้ยวหนุมาน  เนื่องในโอกาสมหามงคลสมัยที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี ในปีพุทธศักราช ๒๕๓๙ 

ประวัติ
ปีพุทธศักราช ๒๕๓๙ เป็นปีที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี จุฬาลงกรณ์มหาวิทยาลัย ได้จัดสร้างพระพุทธรูปปางสมาธิ ศิลปะแบบเชียงแสน หน้าตักกว้าง 4 นิ้ว โดยใช้หินเขี้ยวหนุมานจากประเทศจีน นำมาแกะสลักและขัดให้ใส ฐานทำด้วยงาช้าง องค์พระพุทธรูป ทรงเครื่องศิราภรณ์ ทำด้วยทองคำบุเงินไว้ภายใน ทรงสังวาลนพเก้า เบื้องบนกั้นฉัตรสามกษัตริย์ เมื่อแล้วเสร็จจุฬาลงกรณ์มหาวิทยาลัยได้ทูลเกล้าทูลกระหม่อมถวายพระพุทธรูปองค์นี้แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสที่ทรงครองสิริราชสมบัติ ครบ ๕๐ ปี ณ ลานพระบรมราชานุสาวรีย์สองรัชกาล จุฬาลงกรณ์มหาวิทยาลัย วันพฤหัสบดีที่ 11 กรกฎาคม พุทธศักราช 2539
# HTT
HTT อาจหมายถึง

 โฮ-กะโงะทีไทม์ หรือเดิมใช้ว่า ทีไทม์หลังเลิกเรียน (Ho-kago Tea Time), ชื่อวงดนตรีในมังงะ เค-อง! (K-On!) ตลอดจนอะนิเมะและเกมที่สร้างจากมังงะดังกล่าว
 ฮันติงติน (Huntingtin), ยีน (HTT) หรือโปรติน (Htt) ซึ่งก่อให้เกิดโรงฮันติงตัน (Huntington's Disease)
 ทฤษฎีแบบฮอมอโทปี (homotopy type theory), ทฤษฎีในวิทยาการคอมพิวเตอร์และคณิตศาสตร์
 ตัวอัดบรรจุอากาศเทอร์โบลูกผสม (hybrid turbocharger), ตัวอัดบรรจุอากาศเทอร์โบไฟฟ้าแบบหนึ่ง
 ฮิวแมนเทอร์เรนทีม (Human Terrain Team), โครงการหนึ่งของกองทัพสหรัฐ หรือหน่วยที่ดำเนินโครงการนี้
# รัฐคารินเทีย
| settlement_type         = รัฐของออสเตรีย
| image_flag              = Flag of Kärnten.svg
| flag_size               = 120px
| image_shield            = Kaernten CoA.svg
| shield_size             = 75px
| image_map               = Kärnten in Austria.svg
| subdivision_type        = ประเทศ
| subdivision_name        = 
| seat_type               = เมืองหลวง
| seat                    =  คลาเกินฟวร์ท 
| leader_party            = FPK
| leader_title            = Governor
| leader_name             = Gerhard Dörfler
| area_total_km2          = 9538.01
| population_footnotes    = 
| population_total        = 558300
| population_as_of        = 
| population_density_km2  = auto
| timezone1               = CET
| utc_offset1             = +1
| timezone1_DST           = CEST
| utc_offset1_DST         = +2
| blank_name_sec1         = 
| blank_info_sec1         = 
| blank1_name_sec1        = 
| blank1_info_sec1        = 
| blank1_name_sec2        = Votes in Bundesrat
| blank1_info_sec2        = 4 (of 62)
| blank_name_sec2         = NUTS Region
| blank_info_sec2         = AT2
| iso_code                = AT-2
| website                 = www.ktn.gv.at
| footnotes               =
}}

คารินเทีย  เป็นรัฐทางใต้สุดของประเทศออสเตรีย มีเมืองหลวงชื่อ คลาเกินฟวร์ท อุตสาหกรรมหลักของรัฐ คือ การท่องเที่ยว อิเล็คทรอนิกส์ วิศวกรรม การป่าไม้ และเกษตรกรรม เป็นแหล่งตากอากาศฤดูร้อน

เดิมเป็นถิ่นฐานของพวกเคลติก เป็นส่วนหนึ่งของแคว้นนอริคุมในจักรวรรดิโรมัน ชาวเยอรมันและชาวสโลวีนได้เข้ารุกราน และเป็นส่วนหนึ่งของอาณาจักรบาวาเรียในคริสต์ศตวรรษที่ 8 ปกครองโดยราชวงศ์ฮับสบูร์กใน ค.ศ. 1335 และกลายเป็นส่วนหนึ่งของจักรวรรดิออสเตรียใน ค.ศ. 1849 ต่อมายูโกสลาเวียและอิตาลีได้เข้ายึดครองบริเวณบางส่วนของรัฐในช่วงสงครามโลกครั้งที่หนึ่ง ส่วนที่ยูโกสลาเวียยึดครองได้รับการรับรองโดยการลงประชามติใน ค.ศ. 1920 แต่บริเวณคลาเกนฟูร์ทยังคงเป็นของออสเตรีย

ลักษณะภูมิประเทศเป็นที่ราบลุ่มแม่น้ำดราวา มีทะเลสาบหลายแห่ง เช่น ทะเลสาบเวิร์ท ทะเลสาบมิลล์ชตัทท์

 แหล่งข้อมูลอื่น 

คารินเทีย
หมวดหมู่:รัฐคารินเทีย
# รัฐทีโรล
ทีโรล (,) เป็นรัฐของประเทศออสเตรีย ตั้งอยู่ทางตะวันตกของประเทศ โดยแบ่งออกเป็นสองส่วนคือ ทีโรลเหนือ และทีโรลตะวันออก ห่างกัน 20 กิโลเมตร คั่นโดยรัฐซัลทซ์บวร์ค เมืองหลวงของรัฐคือ เมืองอินส์บรุค 

ทีโรล
หมวดหมู่:รัฐทีโรล
# พรินซ์จอร์จ (รัฐบริติชโคลัมเบีย)
พรินซ์จอร์จ  เป็นเมืองในรัฐบริติชโคลัมเบีย ประเทศแคนาดา มีประชากร  71,030 คนStatistics Canada 2006 Census (March 29, 2007) 2006 Community Profile . Retrieved on 29 March 2007 เป็นเมืองใหญ่ที่สุดทางตอนเหนือของรัฐบริติชโคลัมเบีย ตั้งอยู่ตรงแม่น้ำเฟรเซอร์ไหลมาบรรจบกับแม่น้ำเนชาโค เป็นสถานที่ตากอากาศในฤดูร้อน มีการแปรรูปผลไม้ และการเพาะปลูกแบบไร่นาสวนผสม
# ฮาเม็ด บิน ทูเวไน แห่งแซนซิบาร์
ซัยยิด ฮาเม็ด บิน ทูเวไน อัลบุสซัยด์ (Sayyid Hamad bin Thuwaini Al-Busaid) (ค.ศ. 1857 - 25 สิงหาคม ค.ศ. 1896)  เป็นสุลต่านองค์ที่ห้าแห่งแซนซิบาร์ ครองราชย์ตั้งแต่วันที่ 5 มีนาคม ค.ศ. 1893 ถึง 25 สิงหาคม ค.ศ. 1896Zanzibar, 

สุลต่านฮาเม็ดเสกสมรสกับซัยยีดาตุร์เกียะอ์ บินต์ ตุร์กิ อัลซัยด์ (Sayyida Turkia bint Turki al-Said) ผู้เป็นพระภคินี และพระราชธิดาในสุลต่านตุร์กิ บิน ซัยด์ แห่งมัสกัสและโอมาน (Turki bin Said) สุลต่านฮาเม็ดสิ้นพระชนม์อย่างกะทันหันเมื่อเวลา 11.40 น. ในวันที่ 25 สิงหาคม ค.ศ. 1896 ซึ่งอาจเป็นไปได้ว่าเกิดจากการลอบวางยาพิษโดยคาลิด บิน บาร์กาชผู้เป็นพระภาดา คาลิดได้เสวยราชย์เป็นสุลต่านองค์ใหม่และครองราชย์เพียงสามวันก่อนที่จะถูกรัฐบาลอังกฤษยึดอำนาจหลังสงครามอังกฤษ–แซนซิบาร์
# วงศ์เต่าทะเล
วงศ์เต่าทะเล  เป็นวงศ์ของเต่าในวงศ์ใหญ่ Chelonioidea หรือ เต่าทะเล ใช้ชื่อวงศ์ว่า Cheloniidae

มีกระดองที่แบนและยาว เมื่อมองจากด้านหน้าทางตรงจะเห็นเป็นรูปสามเหลี่ยม ขาคู่หน้าและหลังเปลี่ยนรูปเป็นใบพายเพื่อใช้สำหรับว่ายน้ำ โดยเฉพาะขาคู่หนาที่ยาวกว่าคู่หลัง เพราะใช้ในการเคลื่อนที่ ส่วนขาคู่หลังใช้ควบคุมทิศทางเหมือนหางเสือ การหุบขากรรไกรล่างเกิดจากการทำงานของกล้ามเนื้อที่ผ่านไปบนกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดูกท้องไม่มีกระดูกมีโสพลาสทรอน กระดูกพลาสทรอนที่เชื่อมต่อกับขอบนอกของกระดองหลังอาจมั่นคงหรือไม่มั่นคง ขอบนอกของกระดองหลังมีร่องที่แบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้

เต่าทะเลจะใช้ชีวิตตลอดทั้งชีวิตอยู่ในทะเล จะขึ้นมาบนบกก็เพียงเพื่อวางไข่เท่านั้น และไม่มีพฤติกรรมผึ่งแดดเหมือนเต่าน้ำจืด อีกทั้งไม่สามารถหดหัวหรือขาเข้าไปในกระดองได้เหมือนเต่าบกหรือเต่าน้ำจืด

เต่าทะเลจะวางไข่ได้เมื่ออายุถึง 25 ปี หรือมากกว่านั้น ทุกชนิดจะวางไข่บนหาดทรายที่เงียบสงบ ปราศจากแสงสี ส่งรบกวน ในเวลากลางคืน ยกเว้นในสกุล Lepidochelys ที่มีพฤติกรรมวางไข่ในเวลากลางวัน เมื่อขึ้นมาบนบกจะไม่สามารถยกตัวเองให้สูงพ้นพื้นได้ ตัวเมียจะวางไข่ได้หลายครั้ง อาจถึง 2–5 ครั้ง ภายในปีเดียว แต่ปริมาณไข่จะมากที่สุดอยู่ในช่วงฤดูสืบพันธุ์

เต่าทะเลสามารถพบได้ในทะเลและมหาสมุทรทั่วโลก ยกเว้นในแถบอาร์กติกเท่านั้น ปัจจุบันพบทั้งหมด 6 ชนิด 5 สกุลวีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 358-359 (พ.ศ. 2552) ISBN 978-616-556-016-0 

การจำแนก
ที่ยังสืบเผ่าพันธุ์อยู่
สกุล Caretta
เต่าหัวค้อน (Caretta caretta)

สกุล Chelonia
เต่าตนุ (Chelonia mydas)

สกุล Eretmochelys
เต่ากระ (Eretmochelys imbricata)

สกุล Lepidochelys
เต่าหญ้าแอตแลนติก (Lepidochelys kempii)
เต่าหญ้า (Lepidochelys olivacea)

สกุล Natator
เต่าตนุหลังแบน (Natator depressus)

ที่สูญพันธุ์ไปแล้ว
สกุล †Argillochelys
†Argillochelys africana
†Argillochelys antiqua
†Argillochelys athersuchi
†Argillochelys cuneiceps

สกุล †Carolinochelys
†Carolinochelys wilsoniสกุล †Gigantatypus†Gigantatypus salahiสกุล †Procolpochelys
†Procolpochelys grandaeva

ดูเพิ่ม
Dermochelyidae
# เหตุแห่งสงคราม
เหตุแห่งสงคราม  เป็นสำนวนภาษาละติน หมายถึง เหตุผลสำหรับการปฏิบัติแห่งสงคราม  หมายถึง "เหตุการณ์", "แตกแยก" หรือโดยเฉพาะอย่างยิ่งคือ "เหตุ" ขณะที่  แปลว่าการต่อสู้ ("แห่งสงคราม")   นั้นต่างจาก  ด้วย  ถูกใช้เพื่ออ้างถึงการโจมตีหรือภัยคุกคามโดยตรงต่อประเทศชาติ และ  อ้างถึงการโจมตีหรือภัยคุกคามอื่น พันธมิตรชาติ ประเทศที่ลงนามในสนธิสัญญาการป้องกันร่วมกัน เช่น  NATO
# คาลาโนโร่
คาลาโนโร่  เป็นชื่อสัตว์ประหลาดชนิดหนึ่ง ที่อาศัยอยู่ในป่าทึบบนเกาะมาดากัสการ์ คาลาโนโร่เชื่อว่ามีลักษณะคล้ายมนุษย์ แต่มีความสูงเพียง 3 ฟุต มีขนยาวสีน้ำตาลแดง มีกรงเล็บที่แหลมคม มีพละกำลังที่มากมายเกินกว่าขนาดตัว แต่มีเท้าที่หันหลังเข้าไปด้านหลัง

คาลาโนโร่มีนิสัยที่ดุร้าย สามารถทำร้ายและฆ่ามนุษย์ได้ด้วยการใช้กรงเล็บมือที่ทรงพลังควักไส้  มีผู้อ้างว่าพบเห็นสิ่งที่เชื่อว่าเป็นคาลาโนโร่มากมาย ทั้งชาวพื้นเมืองที่บอกว่าเคยถูกคาลาโนโร่ทำร้าย และนักวิชาการชาวตะวันตก นักชีววิทยาชาวตะวันตกผู้หนึ่งอ้างว่า เขาเคยพบกับคาลาโนโร่ และเขาจึงเชื่อว่ามันไม่ใช่แค่เรื่องเล่าขานหรือตำนาน เมื่อเขาได้สำรวจป่ามาดากัสการ์ด้วยการติดตาข่ายดักนก ที่ตาข่าย เขาเห็นสัตว์อะไรบางอย่างที่สันเขา เห็นว่ามันยืนด้วยสองขาหลังเหมือนมนุษย์ แต่มีความสูงเพียง 3 ฟุตหรือ 3 ฟุตครึ่ง ขนรุงรัง ไม่ใส่เสื้อผ้า และแววตาของมันดูน่ากลัวมาก

เรื่องราวเกี่ยวกับคาลาโนโร่เป็นที่รู้จักครั้งแรกในปี ค.ศ. 1889 เมื่อสมาคมภูมิศาสตร์ของบริติชราช ได้ทำการสำรวจทั่วเกาะ แต่ก็ไม่สามารถพบตัวอย่างเลยแม้สักตัว ทั้งนี้เชื่อกันว่าคาลาโนโร่อาจเชื่อมโยงกับลีเมอร์ หรืออาย-อาย ซึ่งเป็นสัตว์เฉพาะถิ่นที่พบได้บนเกาะมาดากัสการ์นี้เท่านั้น
# ชำมะเลียง
ชำมะเลียง  หรือ พุมเรียง ภาคเหนือเรียกผักเต้า มะเถ้า ภาคตะวันออกเฉียงเหนือเรียกมะเกียง หวดข้าใหญ่ จังหวัดตราดเรียกโคมเรียง เป็นไม้ยืนต้นที่พบได้ทั่วประเทศไทยและเป็นพืชท้องถิ่นในเอเชียตะวันออกเฉียงใต้ ใบประกอบแบบขนนก ใบย่อยเรียวยาว มีสีเขียวตลอดทั้งปี ดอกออกเป็นช่อที่กิ่งและต้น ดอกสีม่วง ติดผลช่วงกุมภาพันธ์ถึงเมษายน ผลกลมออกเป็นช่อ เมื่ออ่อนสีม่วง รสฝาด พอแก่เปลี่ยนเป็นสีดำ รสหวานอ่อน ๆ

 ประโยชน์ 
นิยมกินเป็นผลไม้สด ใช้แก้โรคท้องเสียในเด็ก ทำน้ำผลไม้ ยอดอ่อนใช้เป็นผักจิ้มน้ำพริก รากเป็นยาแก้ไข้ แก้ร้อนใน แก้ไข้เหนือ แก้ท้องผูก แก้ไข้สันนิบาต แก้เลือดกำเดาไหล แก้ไข้พิษ แก้ท้องเสีย แก้ไข้กาฬ ผลถ้ารับประทานมากไปทำให้ท้องผูก
# เสียงฟู่ของหัวใจ
เสียงฟู่ของหัวใจ  คือเสียงหัวใจอย่างหนึ่งซึ่งเกิดจากการที่เลือดที่ไหลผ่านหัวใจมีการไหลปั่นป่วนมากพอที่จะเกิดเป็นเสียงให้ได้ยิน ส่วนใหญ่จะได้ยินได้ด้วยการฟังผ่านหูฟังเท่านั้น

เสียงฟู่ของหัวใจชนิดปกติ (functional murmur, physiologic murmur) คือเสียงฟู่ของหัวใจที่เกิดจากภาวะอื่นๆ ที่ไม่ได้เป็นผลจากความผิดปกติของโครงสร้างของหัวใจโดยตรง เสียงฟู่ของหัวใจชนิดปกตินี้ไม่บ่งบอกถึงอันตรายแต่อย่างใด (innocent murmur)

เสียงฟู่ของหัวใจอาจบ่งบอกความผิดปกติได้หลายอย่าง เช่น ภาวะลิ้นหัวใจตีบหรือรั่ว หรือมีการไหลของเลือดผ่านช่องทางที่ปกติแล้วไม่ควรมี (เช่น ผนังกั้นหัวใจมีช่องว่าง) เสียงฟู่เหล่านี้เรียกว่าเสียงฟู่ของหัวใจชนิดมีพยาธิสภาพ (pathologic murmur) ซึ่งควรได้รับการตรวจเพิ่มเติมโดยผู้เชี่ยวชาญ

เสียงฟู่ของหัวใจมักแบ่งออกตามระยะเวลาที่เกิดเสียงขึ้น ได้แก่ เสียงฟู่หัวใจช่วงหัวใจบีบตัว (systolic heart murmur) และเสียงฟู่หัวใจช่วงหัวใจคลาย (diastolic heart murmur) อย่างไรก็ตามก็มีเสียงฟู่หัวใจชนิดต่อเนื่อง (continuous murmurs) ซึ่งเป็นเสียงฟู่ที่ดังตลอดทั้งช่วงหัวใจบีบตัวและหัวใจคลาย และไม่สามารถจำแนกลงไปในสองกลุ่มนี้ได้
# ถั่วคล้าทะเล
thumb|Canavalia rosea
ถั่วคล้าทะเล  เป็นไม้เลื้อยในพืชตระกูลถั่วที่พบในบริเวณชายหาด พบได้ทั่วไปในเขตร้อน ลำต้นทอดเลื้อยไปตามทราย ได้ไกล ลำต้นสีเขียวอมน้ำตาล แข็งและเหนียว ใบหนาและอวบน้ำ ใบประกอบแบบฝ่ามือ มีใบย่อยสามใบ โดยสองใบแรกมีก้านใบสั้น ส่วนใบที่สามจะมีก้านยาวยื่นออกไปต่างหาก ดอกแบบดอกถั่ว ดอกช่อ สีม่วงอมชมพู ติดฝัก ผลเดี่ยวเป็นฝัก เมื่ออ่อนแบนเป็นรูปสี่เหลี่ยม ปลายเฉียงไปข้างใดข้างหนึ่ง พอแก่แล้วจะพองออกเป็นก้อนเท่าจำนวนเมล็ดภายในฝัก สีกลายเป็นสีน้ำตาลเข้ม แก่ต็มที่จะแตก เมล็ดมีเยื่อสีขาวหุ้ม แต่ละฝักมีราว 3-4 เมล็ด เมล็ดสามารถแพร่กระจายไปกับกระแสน้ำได้ 

ลักษณะถั่วคล้าจะคล้ายผักบุ้งทะเล ต่างกันที่ใบของถั่วคล้าทะเลเป็นใบประกอบแบบนิ้วมือ มีใบย่อยสามใบ ส่วนผักบุ้งทะเลเป็นใบเดี่ยว เป็นพืชที่ทนเค็มและชอบดินทราย
 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 72

 แหล่งข้อมูลอื่น 

 Canavalia rosea at JSTOR Plant Science
# เขตรักษาพันธุ์สัตว์ป่าทุ่งใหญ่-ห้วยขาแข้ง
เขตรักษาพันธุ์สัตว์ป่าทุ่งใหญ่-ห้วยขาแข้ง คือแหล่งมรดกโลกทางธรรมชาติของประเทศไทย ประกอบด้วยเขตรักษาพันธุ์สัตว์ป่าสองเขต ได้แก่ เขตรักษาพันธุ์สัตว์ป่าทุ่งใหญ่นเรศวรและเขตรักษาพันธุ์สัตว์ป่าห้วยขาแข้ง ตั้งอยู่ในจังหวัดอุทัยธานี ตาก และกาญจนบุรี ทางตะวันตกของประเทศใกล้กับชายแดนประเทศพม่า ครอบคลุมพื้นที่ 622,200 เฮกตาร์ เป็นพื้นที่อนุรักษ์ที่ใหญ่ที่สุดในคาบสมุทรอินโดจีน เป็นพื้นที่ป่าที่สามารถเข้าถึงได้น้อยที่สุดและเป็นบริเวณที่รบกวนน้อยที่สุดของประเทศ โดยสัตว์เลี้ยงลูกด้วยนมขนาดใหญ่ร้อยละ 77 (โดยเฉพาะช้างและเสือ) นกขนาดใหญ่ร้อยละ 50 และสัตว์มีกระดูกสันหลังบกร้อยละ 33 ที่พบในภูมิภาคสามารถพบได้ในแหล่งมรดกโลกแห่งนี้

 สถานที่ที่ประกอบเป็นแหล่งมรดกโลก 
สถานที่ ที่ตั้ง พื้นที่ขึ้นทะเบียน(ตร.กม.) ข้อมูลสำคัญ อ้างอิง เขตรักษาพันธุ์สัตว์ป่าทุ่งใหญ่นเรศวร  ตาก และกาญจนบุรี 3,647 เป็นต้นกำเนิดของแม่น้ำลำธารที่สำคัญ เช่น แม่น้ำแควน้อยและแม่น้ำแควใหญ่  เขตรักษาพันธุ์สัตว์ป่าห้วยขาแข้ง อุทัยธานี  2,575  ยอดรวม (พื้นที่) 6,222  —

 ข้อกำหนดและหลักเกณฑ์ในการพิจารณาให้เป็นแหล่งมรดกโลก 
เขตรักษาพันธุ์สัตว์ป่าทุ่งใหญ่-ห้วยขาแข้งได้ขึ้นทะเบียนเป็นแหล่งมรดกโลกเมื่อ พ.ศ. 2534 ในการประชุมคณะกรรมการมรดกโลกสมัยสามัญครั้งที่ 15 ที่เมืองคาร์เทจ ประเทศตูนิเซีย โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้

  (vii)  - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
  (ix)  - เป็นตัวอย่างที่เด่นชัดในการเป็นตัวแทนของกระบวนการเปลี่ยนแปลงที่สำคัญทางธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได 
  (x)  - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความหนาแน่นของพืชและสัตว์ที่ทั่วโลกให้ความสนใจด้วย

โดยได้รับการขึ้นทะเบียนเป็นแหล่งมรดกโลกพร้อมกันกับนครประวัติศาสตร์พระนครศรีอยุธยาและเมืองประวัติศาสตร์สุโขทัยและเมืองบริวาร และเป็นแหล่งมรดกโลกทางธรรมชาติแห่งแรกของประเทศไทย
# โรงเรียนแสลงโทนพิทยาคม
โรงเรียนแสลงโทนพิทยาคม เป็นโรงเรียนมัธยมศึกษาขนาดกลางในบุรีรัมย์ ประเภทสหศึกษา สังกัดสำนักงานคณะกรรมการการศึกษาขั้นพื้นฐาน ตั้งอยู่ริม ถนน 2445 กม.22 (บุรีรัมย์-ประโคนชัย) หมู่ที่ 1 ตำบลแสลงโทน อำเภอประโคนชัย จังหวัดบุรีรัมย์ จัดตั้งเมื่อวันที่ 8 พฤษภาคม พ.ศ. 2540

 ประวัติโรงเรียน 
โรงเรียนแสลงโทนพิทยาคม มีเนื้อที่ประมาณ 60 ไร่เป็นที่ดินสาธารณประโยชน์โคกเบาะดอน เปิดทำการสอนครั้งแรกเมื่อ พ.ศ. 2537 เป็นโรงเรียนสาขาโรงเรียนพลับพลาชัยพิทยาคม เปิดสอนระดับมัธยมศึกษาตอนต้น (ม.1-2-3) ในโครงการขยายโอกาสทางการศึกษา โดยโรงเรียนพลับพลาชัยพิทยาคม แต่งตั้งนายมุนินทร์ หลอมประโคน ผู้ช่วยผู้อำนวยการโรงเรียน ทำหน้าที่ดูแลประสานงานโรงเรียนสาขาแห่งนี้

ทำเนียบผู้อำนวยการโรงเรียน

 ลำดับ  นามผู้อำนวยการ  ระยะเวลาดำรงตำแหน่ง1  นายมุนินทร์ หลอมประโคน  พ.ศ. 2537-25502  นายประเสริฐชัย พิสาดรัมย์  พ.ศ. 2550-25543  นายกรกฤช ชื่นธีรพงศ์  พ.ศ. 2554-25614นายจิระพงษ์  วัชเรนทร์วงศ์พ.ศ. 2561-ปัจจุบัน

การเรียนการสอน

ชั้นมัธยมศึกษาตอนต้น

ชั้นมัธยมศึกษาปีที่ 1 มี 3 ห้องเรียน
ชั้นมัธยมศึกษาปีที่ 2 มี 3 ห้องเรียน
ชั้นมัธยมศึกษาปีที่ 3 มี 3 ห้องเรียน

ชั้นมัธยมศึกษาตอนปลาย

ชั้นมัธยมศึกษาปีที่ 4 มี 2 ห้องเรียน
ชั้นมัธยมศึกษาปีที่ 5 มี 2 ห้องเรียน
ชั้นมัธยมศึกษาปีที่ 6 มี 2 ห้องเรียน
อาคารและสถานที่

1. อาคารเรียน 216/41ล (หลังคาทรงไทย) จำนวน 1 หลัง
2. อาคารเรียน 108ล/27 จำนวน 1 หลัง
3. หอประชุม แบบ 100/27 จำนวน 1 หลัง
4. อาคารเรียนกึ่งถาวร ขนาด 5 ห้อง จำนวน 1 หลัง
5. อาคารเรียนชั่วคราว ขนาด 6 ห้อง จำนวน 1 หลัง
6. สนามบาสเกตบอลคอนกรีต จำนวน 2 สนาม
7. ห้องน้ำห้องส้วมชาย - หญิง ขนาด 6 ที่ จำนวน 2 หลัง
8. บ่อน้ำบาดาล ขนาด 6 นิ้ว จำนวน 2 บ่อ
9. ถังน้ำดื่มสะอาด จำนวน 4 ชุด
10. ถนนคอนกรีต กว้าง 5 ม. ขนาด 156 + 215 + 115 ม.
11. บ้านพักครู 203 จำนวน 2 หลัง
12. บ้านพักครู 207 (บ้านพักผู้บริหาร) จำนวน 1 หลัง
13. บ้านพักนักการภารโรง จำนวน 1 หลัง
# หน้าม้า
หน้าม้า อาจหมายถึง

 หน้าม้า (shill), ผู้ที่ทำเล่ห์เหลี่ยมเป็นเหมือนคนซื้อหรือคนเล่นการพนันเป็นต้น เพื่อเป็นสื่อจูงใจให้คนหลงซื้อหรือหลงเล่นการพนันด้วย, โดยปริยายใช้เรียกคนที่หากินในลักษณะคล้ายคลึงเช่นนั้น เช่น รับทำทีสนับสนุนผู้อื่น เพื่อให้บุคคลที่สามเกิดเห็นดีเห็นงามในตัวผู้นั้น
 ผมม้า (fringe), ทรงผมที่หวีส่วนหนึ่งลงมาปรกหน้าผากราวระดับคิ้ว
 ใบหน้าของม้า
# มวย
มวย อาจหมายถึง

 การชกกันด้วยหมัดเป็นต้น ไม่ว่าแข่งขันเป็นกีฬาซึ่งเรียก กีฬามวย (boxing) หรือทะเลาะวิวาทกัน
 มวยไทย, กีฬาชกมวยบนเวทีที่มีกติกายอมให้คู่ชกใช้เท้า ศอก และเข่าได้
 มวยปล้ำ, กีฬาต่อสู้ด้วยมือเปล่าอย่างหนึ่ง คู่ต่อสู้ต้องพยายามทำให้อีกฝ่ายล้มลงจนไหล่ด้านหลังทั้งสองข้างแตะพื้นตลอดช่วงเวลาที่กำหนด จึงจะเป็นฝ่ายชนะ
 มวยล้ม (phony fight), การชกมวยบนเวทีที่คู่ต่อสู้ฝ่ายหนึ่งแกล้งยอมเป็นฝ่ายแพ้ เพื่อหวังผลในการพนัน, โดยปริยายหมายถึงการต่อสู้หรือเรื่องราวที่ดูเหมือนเอาจริงเอาจัง แต่กลับไม่จริงหรือเลิกล้มไป
 ล้มมวย (throwing)
 ในทางกฎหมาย หมายถึง การเข้าแข่งขันกีฬามวยโดยแสร้งชกแพ้ และการเข้าแข่งขันกีฬามวยโดยได้มีการกำหนดผลการแข่งขันไว้เป็นการล่วงหน้า หรือมีเจตนาเพื่อให้ผลการแข่งขันกีฬามวยเป็นไปตามที่กำหนดผลล่วงหน้า
 ในความหมายทั่วไป คือ สมยอมหรือทำให้สมยอมกันในทางที่ไม่สุจริต
 มวยวัด, การชกต่อยอย่างไม่มีกติกา
 มวยสากล, กีฬาชกมวยบนเวทีที่มีกติกาห้ามคู่ชกใช้อวัยวะอื่นใดนอกจากหมัด
 มวยหมู่, การยกพวกเข้าชกต่อยกันอย่างชุลมุน
 ผมมวย หรือ มวยผม, ผมที่มุ่นขมวดให้เป็นกลุ่มเป็นกระจุกไว้ตรงท้ายทอยเป็นต้น
# ชิบูยะเค
ชิบูยะเค  เป็นแนวเพลงย่อยของเจป็อปเกิดขึ้นที่ย่านชิบุยะในเมืองโตเกียว เป็นแนวที่รวมดนตรี อีเลกโทรป็อป แจ๊ส ป็อป เข้าด้วยกัน โดยมีศิลปินชิบูยะเคอิยุคแรกอย่าง Flipper's Guitar และ Pizzicato Five
# ทรงเจ้าหญิง
ทรงเจ้าหญิง หรือ ฮิเมะคัต  เป็นทรงผมซึ่งทำเป็นปอยข้างแก้ม (sidelock) หรือข้างหู (earlock) ประกอบหน้าม้า (fringe) ส่วนที่เหลือไว้ยาว แล้วยืดหรือรีดให้ตรงทั้งหมด

ผมทรงนี้ได้ชื่อว่า "ทรงเจ้าหญิง" ด้วยเชื่อกันว่า มีทรงผมของกุลสตรีญี่ปุ่นสมัยเฮอังเป็นต้นแบบ ทุกวันนี้ ทรงเจ้าหญิงได้รับความนิยมเป็นอันมากทั้งในโลกจริงและในโลกอนิเมะ

__TOC__
 การดูแลและรักษาทรง 

เพื่อคงรูปทรงไว้ ผู้ที่มิได้มีผมตรงโดยธรรมชาติจำจะต้องเอาใจใส่ผมทรงนี้เป็นอันมาก ต้องสละเวลาแต่งปอยข้างและหน้าม้าเป็นอาจิณ และจำเป็นอย่างยิ่งที่จะต้องยืดผมให้ตรงด้วยสารเคมีและความร้อนเพื่อเปลี่ยนโครงสร้างผมไปชั่วระยะหนึ่ง หรือไม่ก็รีดผมให้ตรงด้วยเครื่องรีดเป็นประจำ เพราะผมที่มิได้ตรงตามธรรมชาติจะกลับคืนสภาพเดิมเมื่อชื้นเหงื่อเป็นต้น นอกจากนี้ ผู้ที่ไม่พึงใจจะรอให้ผมยาว อาศัยผมเทียมต่อเสริมผมจริงก็มี

 ความนิยม และรูปแบบต่าง ๆ 

ปัจจุบัน นิยมกันว่า ไว้ทรงเจ้าหญิงแล้วดู "สง่า สูงศักดิ์ และอ่อนวัยราวเด็กหญิง" ("elegant, regal, and girly")  วัฒนธรรมย่อยกอทิกโลลิตา (Gothic Lolita) มักพึงใจในทรงเจ้าหญิง โดยเฉพาะอย่างยิ่ง กลุ่มกอทิกโลลิตาแบบหรู (Elegant Gothic Lolita) นิยมทรงนี้มากกว่าทรงอื่น ๆ ที่ทำเป็นลอน เพราะเห็นว่า ทรงลอนเหล่านั้นทำให้ผมเสียระยะยาว

ตัวละครหลาย ๆ ตัวในอนิเมะ ซึ่งมีบุคลิกภาพแบบ "คุณหนู" (young lady) กล่าวคือ ดูเป็นกุลสตรี เรียบร้อย โก้เก๋ หรือสูงศักดิ์ มักไว้ผมทรงเจ้าหญิง เป็นต้นว่า มิโอะ อากิยามะ (Mio Akiyama) จาก เค-อง! (K-On!)  และ คิเคียว (Kikyo) จาก อินุยาฉะ เทพอสูรจิ้งจอกเงิน (Inuyasha)  ที่ไว้ทรงเดียวกัน โดยมีปอยเรี่ยหู, ขณะที่ ไอ เอ็นมะ (Ai Enma) จาก สัญญามรณะ ธิดาอเวจี (Hell Girl)  ไว้ปอยระดับแก้ม และผมม้าคลุมถึงคิ้ว

บางที ก็มีผู้คนไว้ทรงเจ้าหญิงประกอบทรงดังโงะ (odango) ไม่ว่าจะเกล้าผมเป็นมวยหรือเป็นจุกก็ดี และจะมวยหรือจุกเดียวหรือมากกว่าก็ดี ตัวละครที่ไว้ทรงทำนองนี้ ได้แก่ ยูกิ มิอากะ (Yuki Miaka) จาก พลิกตำนานมาพบรัก (Fushigi Yūgi)  ซึ่งไว้สองมวย และ มิยู (Miyu) จาก สวย ดุ กัด (Vampire Princess Miyu)  ซึ่งไว้มวยเดียว เป็นต้น ขณะที่หลายคนนิยมรวบเป็นทวินเทลส์ (twin tails) แล้วผูกริบบิน เรียก "สึนเดะเระทวินเทลส์" (Tsundere twin tails)  ดังที่ตัวละคร คางามิ ฮิรากิ (Kagami Hiiragi) จาก ลักกี☆สตาร์ (Lucky☆Star)  ไว้

อนึ่ง ทรงเจ้าหญิงแบบตัดสั้นก็มี นับเป็นรูปแบบหนึ่งของทรงมหาดเล็ก (pageboy) และที่ไว้แต่หน้าม้าและปอยข้าง ส่วนด้านหลังตัดจนสั้นติดต้นคอก็มีเช่นกัน ตัวละครที่ไว้เช่นนี้ มี ฮอนดะ คิคุ (Honda Kiku) จาก พลังอักษะ เฮตาเลีย (Hetalia: Axis Powers)  เป็นอาทิ

โดยปรกติและตามรูปแบบดั้งเดิมแล้ว ผมทรงเจ้าหญิงมักทำตรง แต่สมัยหลัง ทำเป็นลอนก็มี เรียกว่า "ลอนเจ้าหญิง" (Princess Curls) ซึ่งกำลังได้รับความนิยมทั้งในโลกจริงและในตัวละครอนิเมะแนวสูงศักดิ์
# พระนางอินซ็อง
พระนางอินซอง เป็นพระมเหสีในพระเจ้าอินจงแห่งโชซ็อน แต่ดำรงตำแหน่งได้ปีเดียวเพราะพระสวามีสวรรคตในปี ค.ศ. 1545 หลังจากนั้นก็ทรงใช้พระชนม์ชีพที่เหลืออย่างสุขสบายก่อนจะสวรรคตในปี ค.ศ. 1577 ขณะพระชนมายุได้ 62 พรรษา
# คำสาปทิปเปคานู
คำสาปทิปเปคานู (มีอีกชื่อว่า คำสาปของเทคุมเซฮ์ (Tecumseh's Curse), คำสาป 20 ปี (20-year Curse) หรือ  คำสาปศูนย์ (Zero Curse)Randi Henderson and Tom Nugent, "The Zero Curse: More than just a coincidence?" (reprinted from the Baltimore Sun), November 2, 1980, in Syracuse Herald-American, p C-3) เป็นตำนานพื้นบ้านเกี่ยวกับการเสียชีวิตในตำแหน่งของประธานาธิบดีสหรัฐที่ได้รับเลือกตั้งหรือได้รับเลือกตั้งกลับมาอีกสมัยในปีที่ลงท้ายด้วย 0 ซึ่งหารด้วย 20 ลงตัว

ประธานาธิบดีที่ได้รับการเลือกตั้งในช่วง ค.ศ. 1840 ถึง 1960 ซึ่งเสียชีวิตในตำแหน่งคือวิลเลียม เฮนรี แฮร์ริสัน (1840), อับราฮัม ลินคอล์น (1860), เจมส์ เอ. การ์ฟีลด์ (1880), วิลเลียม แมกคินลีย์ (1900), วาร์เรน จี. ฮาร์ดิง (1920), แฟรงกลิน ดี. โรสเวลต์ (1940) และจอห์น เอฟ. เคนเนดี (1960) โดยมีประธานาธิบดี 7 ใน 8 คนที่เสียชีวิตขณะดำรงตำแหน่ง นับตั้งแต่ ค.ศ. 1960 สามประธานาธิบดีที่ได้รับเลือกตั้งในปีที่กำหนดยังไม่ได้เสียชีวิตขณะตำแหน่ง โรนัลด์ เรแกน (1980) และจอร์จ ดับเบิลยู. บุช (2000) อยู่รอดจนครบสมัย ประธานาธิบดีคนปัจจุบันที่อยู่ในตำแหน่งนี้คือโจ ไบเดิน (2020)

 รายนามประธานาธิบดีในสายคำสาปตามที่อ้าง 
 ได้รับเลือกตั้ง ประธานาธิบดี วาระที่ถึงแก่อสัญกรรม วาระเลือกตั้งที่หารด้วย 20 ลงตัว สาเหตุของการถึงแก่อสัญกรรมหรือความพยายามลอบสังหาร วันที่ถึงแก่อสัญกรรม 1800 100px ทอมัส เจฟเฟอร์สัน  ที่หนึ่ง  4 กรกฎาคม 1826<small>(ไม่ได้ถึงแก่อสัญกรรมขณะดำรงตำแหน่ง) 1820 100px เจมส์ มอนโร  ที่สอง  4 กรกฎาคม 1831<small>(ไม่ได้ถึงแก่อสัญกรรมขณะดำรงตำแหน่ง) 1840 100px วิลเลียม เฮนรี แฮร์ริสัน ที่หนึ่ง ที่หนึ่ง โรคปอดบวม 4 เมษายน 1841 1860 100px อับราฮัม ลินคอล์น ที่สอง ที่หนึ่ง ลอบสังหาร 15 เมษายน 1865 1880 100px เจมส์ เอ. การ์ฟีลด์ ที่หนึ่ง ที่หนึ่ง ลอบสังหาร 9 กันยายน 1881 1900 100px วิลเลียม แมกคินลีย์ ที่สอง ที่สอง ลอบสังหาร 14 กันยายน 1901 1920 100px วาร์เรน จี. ฮาร์ดิง ที่หนึ่ง ที่หนึ่ง กล้ามเนื้อหัวใจตายเหตุขาดเลือด 2 สิงหาคม 1923 1940 100px แฟรงกลิน ดี. โรสเวลต์ ที่สี่ ที่สาม เลือดออกในสมองใหญ่ 12 เมษายน 1945 1960 100px จอห์น เอฟ. เคนเนดี ที่หนึ่ง ที่หนึ่ง ลอบสังหาร 22 พฤศจิกายน 1963 1980 100px โรนัลด์ เรแกน  ที่หนึ่ง ปอดบวม โรคอัลไซเมอร์ซับซ้อน 5 มิถุนายน 2004<small>(ไม่ได้ถึงแก่อสัญกรรมขณะดำรงตำแหน่ง) 2000 100px จอร์จ ดับเบิลยู. บุช  ที่หนึ่ง  ยังมีชีวิตอยู่<small>(ไม่ได้ถึงแก่อสัญกรรมขณะดำรงตำแหน่ง) 2020 100px โจ ไบเดิน  ที่หนึ่ง  ยังมีชีวิตอยู่<small>(ไม่ได้ถึงแก่อสัญกรรมขณะดำรงตำแหน่ง)
# ผู้ใช้
ดูเพิ่ม 
 ผู้ใช้ขั้นปลาย (end user)
 ผู้บริโภค
 ลูกค้า
# สถานีรถไฟนิปโปริ
สถานีรถไฟนิปโปริ  เป็นสถานีชุมทางรถไฟสำคัญในเขตอารากาวะ กรุงโตเกียว ประเทศญี่ปุ่น เปิดบริการครั้งแรกสำหรับรถไฟเจอาร์ตะวันออกเมื่อวันที่ 1 เมษายน ค.ศ. 1905 และสำหรับรถไฟฟ้าเคเซเมื่อวันที่ 19 ธันวาคม ค.ศ. 1931

ปัจจุบันกำลังปรับปรุงขยายเพื่อการเชื่อมต่อกับสายนิปโปริ-โทเนริ ของบริษัทรถไฟโทเอ

 เส้นทางรถไฟ 
 บริษัทรถไฟญี่ปุ่นตะวันออก (เจอาร์ตะวันออก)
 สายโจบัง
 สายเคฮิง-โทโฮกุ
 สายยามาโนเตะ

 รถไฟฟ้าเคเซ
 สายหลัก

 รถไฟโทเอ
 สายนิปโปริ-โทเนริ

 สถานีใกล้เคียง 

 สถานที่สำคัญใกล้เคียง 
 สุสานยานากะ
 มหาวิทยาลัยแพทย์สตรีโตเกียว
# ผู้ใช้ (ระบบ)
ผู้ใช้ ของระบบ คือ บุคคลที่ใช้ระบบคอมพิวเตอร์หรือบริการเครือข่าย ในการดำเนินการหรือทำงานบางอย่างให้เกิดประโยชน์

 ชนิดของผู้ใช้ 
ผู้ใช้ที่มีสิทธิ์เปลี่ยนแปลงพฤติกรรมของระบบมักจะเรียกว่า ผู้ดำเนินการหรือผู้ปฏิบัติการ (operater, op) ส่วนผู้ใช้ที่จำเป็นต้องเกี่ยวข้องกับระบบแต่ไม่ได้ดำเนินการบางครั้งเรียกว่า ผู้ชม (audience)

ตัวอย่างเช่น เมื่อคนขับรถ (ผู้ดำเนินการของรถยนต์) บีบแตรเพื่อเตือนคนเดินถนน ดังนั้นคนขับรถคือผู้ดำเนินการของการบีบแตร และคนเดินถนนคือผู้ชมของการบีบแตร 

อีกตัวอย่างหนึ่งเช่น ผู้ใช้หลายประเภทในกระดานอิเล็กทรอนิกส์ หรือในการพาณิชย์อิเล็กทรอนิกส์ เป็นผู้ดำเนินการโฆษณาข้อความ ดังนั้นผู้ชมของการโฆษณาก็คือผู้ที่อ่านข้อความนั้น เป็นต้น

 คำที่เกี่ยวข้อง 
ผู้ใช้ของระบบมีความหมายแตกต่างจากผู้ใช้ในทางคอมพิวเตอร์ กล่าวคือ ผู้ใช้ในทางคอมพิวเตอร์หมายถึงส่วนหนึ่งของซอฟต์แวร์เรียกว่า ตัวแทน (agent) ซึ่งจำเป็นต้องใช้งานอีกส่วนหนึ่งของซอฟต์แวร์เพื่อการดำเนินการ ศัพท์ดังกล่าวเป็นการดำเนินการทางคอมพิวเตอร์ทั่วไป ซึ่งนำไปใช้ในกิจกรรมประจำวันต่าง ๆ (ทางคอมพิวเตอร์) ของมนุษย์

ผู้ใช้ของระบบมีความหมายเดียวกับผู้ใช้ขั้นปลาย (end user) ซึ่งเป็นคำที่แนะนำโดยนักพัฒนาซอฟต์แวร์ เพื่อแยกแยะ "ผู้ใช้ที่ไม่สมเหตุสมผล" ออกจากกลุ่มของพวกเขา Gerald Weinberg (1971). The psychology of computer programming

ในมุมมองด้านผลิตภัณฑ์ ลูกค้าของระบบไม่เหมือนกับผู้ใช้ของระบบ กล่าวคือ ลูกค้ามักจะเป็นองค์การและผู้ใช้ก็จะหมายถึงลูกจ้างขององค์การนั้น สิ่งนี้สามารถบอกเป็นนัยได้ว่า ในกรณีที่เกิดความสูญเสียอย่างมีนัยสำคัญเนื่องจากความผิดพลาดจากการใช้งาน ลูกค้าจะสืบค้นว่าผู้ใช้คนใดจะเป็นผู้รับผิดชอบต่อความสูญเสียนั้น
# ซิตีฮันเตอร์
ซิตีฮันเตอร์  เป็นละครโทรทัศน์แนวแอ็คชันตลกจากเกาหลีใต้ นำแสดงโดย อี มิน-โฮ, พัก มิน-ย็อง, อี จุน-ฮย็อก และอี กวาง-ซู โดนจัดฉายรอบปฐมทัศน์ในวันที่ 25 พฤษภาคม ค.ศ. 2011 ที่เอสบีเอส และสิ้นสุดการออกอากาศ ณ วันที่ 28 กรกฎาคม ค.ศ. 2011 การจัดฉายได้รับการตอบรับเป็นอันดับหนึ่งในการจัดฉายที่เกาหลี กับการให้คะแนน 19.9% ตลอดจนได้รับความนิยมไปทั่วทั้งเอเชียLee Min Ho Gets 400,000 More Chinese Fans after End of “City Hunter”   และมีฉากการถ่ายทำในประเทศไทย이민호, 코끼리도 호령 '밀림의 남자' 대변신 '시티헌터' 이민호, 타잔도 울고갈 나무액션 '호평' โดยเนื้อหาอ้างถึงสามเหลี่ยมทองคำCity Hunter The First Episode   ละครเรื่องนี้อิงมาจากมังงะญี่ปุ่น ซิตี้ฮันเตอร์ ที่เขียนและแต่งโดย ซึกาสะ โฮโจ

 เนื้อเรื่องย่อ 
เป็นเรื่องราวของ อี ยุน-ซ็อง ชายหนุ่มผู้ชอบทำทะเล้นกับหญิงสาว ซึ่งเป็นอดีตซีไอเอที่ผันตัวมาเป็นนักสืบ และได้ร่วมงานกับ คิม นานา ซึ่งเป็นหญิงสาวที่ อี ยุน-ซ็อง ชอบใจ ส่งผลให้เกิดเหตุการณ์ทะลึ่งทะเล้นมากมายในการทำงานร่วมกัน แต่เขาก็ไม่ได้ทิ้งความเฉียบขาดในหน้าที่ของนักสืบแม้แต่น้อย

 นักแสดงนำ 
 อี มิน-โฮ รับบทเป็น อี ยุน-ซ็อง/ภูชัยCity Hunter : ซิตี้ฮันเตอร์ - Siam Zone 
 พัก มิน-ย็อง รับบทเป็น คิม นา-นา
 อี กวาง-ซู